༅༅།།མཁྱེན་ལྡན་ལུང་རིགས་རྒྱལ་ལགས་ཕེབས་པར་དགའ་བསུ་ཡོད།སྐུ་ཉིད་ཆུང་དུས་ཀྱི་ཉམས་མྱོང་དེ་ག་རང་ང་ལའང་བྱུང་མྱོང།ངའི་པཱ་ལགས་ཀྱི་རྟའི་རྒྱབ་ལ་བཞོན་དུས་དང།ཐེར་ཀའི་ནང་བསྡད་དེ་མགྱོགས་པོ་འགྲོ་དུས།ལམ་འགྲམ་གྱི་ཤིང་སྡོང་རྣམས་ལྡོག་ཕྱོགས་སུ་འགྲོ་བར་སྣང་བ་དེ་མཚར་ཉམས་ཆེ་བ་ཞིག་རེད།ད་དུང་མཚན་འགྲུལ་བྱེད་དུས།རང་ཉིད་གང་དུ་སོང་ཡང་ཟླ་བས་བལྟས་བསྡད་པ་འདྲ་བོ་མཐོང་གི་རེད།ངའི་པཱ་ལགས་ཀྱིས་དགོང་མོ་ང་ཚོར་སྒྲུང་མང་པོ་གསུངས་མྱོང་།དེ་ནི་ངས་རང་ཉིད་རྩོམ་རིག་གི་ལམ་བུར་ཞུགས་ཐུབ་པའི་རྩ་བའི་འགུལ་ཤུགས་ཤིག་ཏུ་ངོས་འཛིན་བྱེད་ཀྱི་ཡོད།ཇི་ལྟར་རང་ཅག་གི་ཕ་མས་འགན་འཁྱེར་ཏེ་ང་ཚོ་བོད་མི་ཞིག་ཏུ་གསོ་སྐྱོང་མཛད་པ་བཞིན།ང་ཚོའི་མི་རབས་རྗེས་མ་ཚོར་ཡང་ང་ཚོས་འགན་འཁྱེར་ཏེ།ཁོང་ཚོ་བོད་མི་ཞིག་ཏུ་གསོ་སྐྱོང་ཐུབ་པའི་རྒྱུ་ཆ་སྔར་ཡོད་ལེགས་སྒྲིག་དང་སྔར་མེད་གསར་གཏོད་དམ་ནང་འདྲེན༌བྱེད་དགོས།